钦定古今图书集成/明伦汇编/氏族典/第148卷 > 孙瑾
## 钦定古今图书集成/明伦汇编/氏族典/第148卷 > 孙瑾

按《元史孙瑾传》：“瑾，镇江丹徒人。父丧，哀毁，严冬跣足
而步，停柩四载，衣不解带，常食粥，诵佛书。及葬，载柩渡江，潮波方涌，俄顺风翼帆，如履平地。事继母唐氏
尤孝。尝患痈，瑾亲吮之。又丧目，瑾舐之复明。唐氏卒，
卜日将葬。时春苦雨，瑾夜号天乞霁，至旦，云日开朗。
甫掩圹，阴气复合，雨注数日不止。”